CELEX: 32010R0596
Language: et
Date: 2010-07-07 00:00:00
Title: Komisjoni määrus (EL) nr 596/2010, 7. juuli 2010 , millega Bulgaaria ja Rumeenia ühinemise tõttu kohandatakse määrust (EÜ) nr 1019/2002 oliiviõli turustusnormide kohta

8.7.2010   
            
            
               ET
            
            
               Euroopa Liidu Teataja
            
            
               L 173/27
            
         KOMISJONI MÄÄRUS (EL) nr 596/2010,
   7. juuli 2010,
   millega Bulgaaria ja Rumeenia ühinemise tõttu kohandatakse määrust (EÜ) nr 1019/2002 oliiviõli turustusnormide kohta
   EUROOPA KOMISJON,
   võttes arvesse Bulgaaria ja Rumeenia ühinemislepingut,
   võttes arvesse Bulgaaria ja Rumeenia ühinemisakti, eriti selle artiklit 56,
   ning arvestades järgmist:
   
               (1)
            
            
               Bulgaaria ja Rumeenia ühinemise tõttu Euroopa Liiduga tuleks komisjoni määruses (EÜ) nr 1019/2002 (1) teha teatavaid tehnilisi kohandusi.
            
         
               (2)
            
            
               Määruse (EÜ) nr 1019/2002 artikli 9 lõike 1 teises lõigus on sätestatud, et liikmesriigid edastavad komisjonile kõnealuse määruse järgmiseks vajalikud meetmed, sealhulgas karistuste süsteemi hiljemalt 31. detsembriks 2002. Selleks, et Bulgaarial ja Rumeenial võimaldada seda nõuet järgida, tuleks nende liikmesriikide jaoks kehtestada ühinemisjärgne kuupäev.
            
         
               (3)
            
            
               Seepärast tuleks määrust (EÜ) nr 1019/2002 vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1019/2002 artikli 9 lõikele 1 lisatakse järgmine lõik:
   
      „Bulgaaria ja Rumeenia teavitavad komisjoni esimeses lõigus osutatud meetmetest hiljemalt 31. detsembril 2010 ja muudatustest nendes meetmetes enne muudatuste kehtestamisele järgneva kuu lõppu.”
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. juuli 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 155, 14.6.2002, lk 27.